               EUROOPAN KOMISSIO
            Bryssel 6.2.2019
            COM(2019) 54 final
            2019/0026(NLE)
            Ehdotus
            NEUVOSTON PÄÄTÖS
            osapuolten konferenssissa unionin puolesta otettavasta kannasta kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen liitteen III muutoksiin

               PERUSTELUT

               1.Ehdotuksen kohde

               Tämä ehdotus koskee päätöstä, jolla vahvistetaan Rotterdamin yleissopimuksen osapuolten konferenssissa unionin puolesta otettava kanta suunniteltuihin päätöksiin, jotka koskevat uusien kemikaalien lisäämistä Rotterdamin yleissopimuksen liitteessä III olevaan luetteloon.

               2.Ehdotuksen tausta

               2.1.Rotterdamin yleissopimus

               Kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen, jäljempänä ’yleissopimus’, tavoitteena on lisätä osapuolten yhteisvastuuta ja yhteistoimintaa vaarallisten kemikaalien kansainvälisessä kaupassa ihmisten terveyden ja ympäristön suojelemiseksi sekä myötävaikuttaa ympäristönäkökohtien kannalta järkevään kemikaalien käyttöön. Yleissopimuksella luodaan oikeudellisesti sitovia velvoitteita ilmoitetun ennakkosuostumuksen menettelyn (PIC-menettelyn) täytäntöönpanemiseksi ja suojellaan maita, erityisesti kehitysmaita, epätoivotulta kemikaalien tuonnilta asettamalla vientiä harjoittaville osapuolille vientiä koskevia vaatimuksia.

               Sopimus tuli voimaan 24. helmikuuta 2004.

               Euroopan unioni ja kaikki 28 jäsenvaltiota ovat yleissopimuksen osapuolia
                  1
               .

               2.2.Rotterdamin yleissopimuksen osapuolten konferenssi

               Osapuolten konferenssi on perustettu yleissopimuksen 18 artiklan mukaisesti, ja se on Rotterdamin yleissopimuksen hallintoelin. Se kokoontuu yleensä kahden vuoden välein ja valvoo yleissopimuksen täytäntöönpanoa. Se myös arvioi kemikaaleja, joita kemikaalien arviointikomitea tuo sen käsiteltäväksi.

               Osapuolten konferenssin työjärjestyksen 44 ja 45 artiklan mukaisesti kullakin osapuolella on yksi ääni. Alueelliset taloudellisen yhdentymisen järjestöt, kuten Euroopan unioni, käyttävät äänioikeuttaan siten, että niillä on yhtä monta ääntä kuin niillä on jäsenvaltioita, jotka ovat yleissopimuksen osapuolia.

               2.3.Osapuolten konferenssin suunniteltu säädös

               Yhdeksännessä varsinaisessa kokouksessa, joka järjestetään 29. huhtikuuta ja 10. toukokuuta 2019 välisenä aikana, osapuolet käsittelevät sitä, hyväksytäänkö päätökset, jotka koskevat uusien kemikaalien lisäämistä yleissopimuksen liitteessä III olevaan luetteloon.

               Suunniteltujen säädösten tarkoituksena on lisätä uusia kemikaaleja yleissopimuksen liitteessä III olevaan luetteloon. Liitteen III luettelossa oleviin kemikaaleihin sovelletaan ilmoitetun ennakkosuostumuksen menettelyä yleissopimuksen mukaisesti niiden ollessa kansainvälisen kaupan kohteena.

               Suunnitelluista säädöksistä tulee osapuolia sitovia yleissopimuksen 22 artiklan 5 kohdan c alakohdan mukaisesti; kyseisessä alakohdassa määrätään seuraavaa: ”Tallettaja toimittaa liitteen III muuttamista koskevan päätöksen viipymättä osapuolille. Muutos tulee voimaan kaikkien osapuolten osalta päätöksessä mainittuna päivänä”.

               3.Unionin puolesta otettava kanta

               Komissio ehdottaa, että neuvosto päättää kannattaa unionin puolesta päätöksiä yleissopimuksen liitteen III muuttamisesta osapuolten konferenssin yhdeksännessä kokouksessa. Päätöksillä lisätään liitteeseen III uusia kemikaaleja, minkä jälkeen kemikaaleihin sovelletaan ilmoitetun ennakkosuostumuksen menettelyä yleissopimuksen mukaisesti.

               Osapuolten konferenssille esitettävät päätökset perustuvat osapuolten konferenssin alaisuudessa toimivan kemikaalien arviointikomitean suosituksiin. Kemikaalien arviointikomitean liitteeseen III lisättäväksi suosittelemien kemikaalien todettiin täyttävän yleissopimuksen liitteen II vaatimukset.

               Ympäristöpoliittisena johtajana unionille on ehdottoman tärkeää vahvistaa maailmanlaajuinen sitoumuksensa edistää monenvälisten ympäristösopimusten ja -standardien täytäntöönpanoa. Tähän sisältyy näiden sopimusten avustavien tieteellisten elinten antamien suositusten tukeminen ja täytäntöönpano sekä suositusten perustana olevissa sopimuksissa määrättyjen vaatimusten noudattaminen.

               Lisäksi tällä aloitteella edistetään Junckerin tavoitetta, jonka mukaan unionista pitäisi tehdä vahvempi maailmanlaajuinen toimija, kestävän kehityksen tavoitteita, erityisesti hyvän terveyden (3) ja vastuullisen kuluttamisen ja tuotannon (12) tavoitteita, sekä seitsemättä ympäristöä koskevaa toimintaohjelmaa.

               Unionin olisi sen vuoksi annettava tukensa ehdotetuille päätöksille lisätä liitteeseen III asetokloori, karbosulfaani, krysotiiliasbesti, fentioni (erittäin pieniä määriä sisältävät valmisteet, joissa vaikuttavaa ainetta vähintään 640 g/L), heksabromisyklododekaani, nestemäiset valmisteet (emulgoituva tiiviste ja liukoinen tiiviste), jotka sisältävät (vähintään 276 g/L) parakvattidikloridia, joka vastaa parakvatti-ionia (vähintään 200 g/L), ja foraatti. Näihin kemikaaleihin sovelletaan jo asetuksessa (EU) N:o 649/2012 säädettyjä vientirajoituksia, jotka ovat samankaltaisia kuin yleissopimuksessa määrätyt rajoitteet.

               On aiheellista vahvistaa osapuolten konferenssissa unionin puolesta otettava kanta, koska liitteen III muutokset sitovat unionia oikeudellisesti ja koska ne on otettava huomioon asetuksessa (EU) N:o 649/2012, jolla Rotterdamin yleissopimus pannaan täytäntöön unionissa.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  2

               4.1.2.Soveltaminen kyseessä olevaan tapaukseen

               Osapuolten konferenssi on perustettu sopimuksella eli kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyllä Rotterdamin yleissopimuksella.

               Säädös, joka osapuolten kokouksen olisi annettava, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla Rotterdamin yleissopimuksen 22 artiklan 5 kohdan mukaisesti ja on otettava huomioon vaarallisten kemikaalien viennistä ja tuonnista 4 päivänä heinäkuuta 2012 annetussa Euroopan parlamentin ja neuvoston asetuksessa (EU) N:o 649/2012
                  3
               . Tämä johtuu siitä, että kyseisen asetuksen 23 artiklan 1 kohdassa edellytetään asetuksen liitteessä I olevan kemikaaliluettelon tarkistamista yleissopimuksen mukaisen kehityksen perusteella.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on ainoastaan liitännäinen, SEUT-sopimuksen 218 artiklan 9 kohdan nojalla annettavalla päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen kyseessä olevaan tapaukseen

               Suunnitellulla säädöksellä pyritään saavuttamaan ”ympäristöä” ja ”kauppaa” koskevia tavoitteita, ja siihen sisältyy osatekijöitä näiltä aloilta. Näitä suunnitellun säädöksen eri näkökohtia ei voida erottaa toisistaan eikä mikään niistä ole toiseen nähden liitännäinen.

               Sen vuoksi ehdotetun päätöksen aineellisena oikeusperustana ovat seuraavat määräykset: 192 artiklan 1 kohta sekä 207 artiklan 3 kohta ja 4 kohdan ensimmäinen alakohta.

               4.3.Päätelmät

               Ehdotetun päätöksen oikeusperustana olisi oltava SEUT-sopimuksen 192 artiklan 1 kohta ja 207 artiklan 3 kohta ja 4 kohdan ensimmäinen alakohta yhdessä sen 218 artiklan 9 kohdan kanssa.

               2019/0026 (NLE)

               Ehdotus

               NEUVOSTON PÄÄTÖS

               osapuolten konferenssissa unionin puolesta otettavasta kannasta kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen liitteen III muutoksiin

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan sekä 207 artiklan 3 kohdan ja 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehty Rotterdamin yleissopimus, jäljempänä ’yleissopimus’, tuli voimaan 24 päivänä helmikuuta 2004 ja tehtiin unionin puolesta neuvoston päätöksellä 2006/730/EY
                  4
               .

               (2)Rotterdamin yleissopimus pannaan unionissa täytäntöön 4 päivänä heinäkuuta 2012 annetulla Euroopan parlamentin ja neuvoston asetuksella (EU) N:o 649/2012
                  5
               .

               (3)Yleissopimuksen 7 artiklan mukaisesti osapuolten konferenssi voi hyväksyä muutoksia liitteeseen III.

               (4)Rotterdamin yleissopimuksen osapuolten konferenssin yhdeksännen kokouksen odotetaan hyväksyvän päätökset, jotka koskevat uusien kemikaalien lisäämistä liitteen III luetteloon.

               (5)On aiheellista vahvistaa mainitussa osapuolten konferenssissa unionin puolesta otettava kanta, koska liitteen III muutokset sitovat unionia oikeudellisesti.

               (6)Jotta voitaisiin varmistaa, että tuojamaat hyötyvät Rotterdamin yleissopimuksella tarjotusta suojelusta, ja koska kaikki yleissopimuksessa määrätyt asiaa koskevat vaatimukset täyttyvät, on tarpeen ja asianmukaista tukea kemikaalien arviointikomitean, joka on Rotterdamin yleissopimuksen avustava elin, suositusta lisätä Rotterdamin yleissopimuksen liitteeseen III asetokloori, karbosulfaani, krysotiiliasbesti, fentioni (erittäin pieniä määriä sisältävät valmisteet, joissa vaikuttavaa ainetta vähintään 640 g/L), heksabromisyklododekaani, foraatti ja nestemäiset valmisteet (emulgoituva tiiviste ja liukoinen tiiviste), jotka sisältävät (vähintään 276 g/L) parakvattidikloridia, joka vastaa parakvatti-ionia (vähintään 200 g/L). Näiden aineiden käyttö on jo kielletty unionissa tai sitä on ankarasti säännelty, ja ne kuuluvat näin ollen asetuksen (EU) N:o 649/2012 mukaisia Rotterdamin yleissopimuksen määräyksiä tiukempien vientivaatimusten soveltamisalaan,

               ON HYVÄKSYNYT TÄMÄN PÄÄTÖKSEN:

               1 artikla

               Rotterdamin yleissopimuksen osapuolten konferenssin yhdeksännessä kokouksessa Euroopan unionin puolesta otettava kanta on, että unioni kannattaa kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen liitteeseen III tehtäviä muutoksia siltä osin kuin niillä lisätään kyseiseen liitteeseen asetokloori, karbosulfaani, krysotiiliasbesti, fentioni (erittäin pieniä määriä sisältävät valmisteet, joissa vaikuttavaa ainetta vähintään 640 g/L), heksabromisyklododekaani, foraatti sekä nestemäiset valmisteet (emulgoituva tiiviste ja liukoinen tiiviste), jotka sisältävät (vähintään 276 g/L) parakvattidikloridia, joka vastaa parakvatti-ionia (vähintään 200 g/L).

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 2006/730/EY, tehty 25 päivänä syyskuuta 2006, kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen tekemisestä Euroopan yhteisön puolesta (EUVL L 299, 28.10.2006, s. 23–25).

                     (2)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (3)

                        EUVL L 201, 27.7.2012, s. 60.

                     (4)

                        Neuvoston päätös 2006/730/EY, tehty 25 päivänä syyskuuta 2006, kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen tekemisestä Euroopan yhteisön puolesta (EUVL L 299, 28.10.2006, s. 23–25).

                     (5)

                        Euroopan parlamentin ja neuvoston asetus (EU) N:o 649/2012, annettu 4 päivänä heinäkuuta 2012, vaarallisten kemikaalien viennistä ja tuonnista (EUVL L 201, 27.7.2012, s. 60).


               EUROOPAN KOMISSIO
            Bryssel 11.2.2019
            COM(2019) 74 final
            2019/0036(NLE)
            Ehdotus
            NEUVOSTON PÄÄTÖS
            EU:n ja Ukrainan assosiaationeuvostossa Euroopan unionin puolesta otettavasta kannasta Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen liitteen XXVII muuttamiseen

               PERUSTELUT

               1.Ehdotuksen sisältö

               Tämä ehdotus koskee päätöstä EU:n ja Ukrainan assosiaationeuvostossa unionin puolesta otettavan kannan vahvistamisesta, silloin kun tämän elimen on määrä antaa päätös EU:n ja Ukrainan välisen assosiaatiosopimuksen liitteen XXVII (energia-alan yhteistyö, ydinenergiaan liittyvät kysymykset mukaan lukien) muuttamisesta.

               2.Ehdotuksen tausta

               2.1.EU:n ja Ukrainan assosiaatiosopimus

               Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, tavoitteena on luoda puitteet poliittisen assosiaation ja taloudellisen yhdentymisen asteittaiselle toteuttamiselle EU:n ja Ukrainan välillä. Sopimuksessa sitoudutaan uudistamaan Ukrainan talouden sektoreita EU:n säännöstön mukaisiksi. Tavoitteena on muun muassa lisätä markkinoiden yhdentymistä ja energia-alan sääntelyn lähentämistä EU:n säännöstön keskeisiin osiin EU:n energia-alan säännöstön pohjalta. Energia-alan sitoumukset luetellaan sopimuksen V osaston (taloudellinen ja alakohtainen yhteistyö) 1 luvussa (energia-alan yhteistyö, ydinenergiaan liittyvät kysymykset mukaan lukien). Osa näistä sitoumuksista, kuten energia-alan kauppaa koskevat kauttakulku- ja kuljetussäännöt, mainitaan myös IV osaston (kauppa ja kaupan liitännäistoimenpiteet) 11 luvussa (Energian kauppapoliittiset näkökohdat). Sopimus tuli voimaan 1. syyskuuta 2017.

               2.2.EU:n ja Ukrainan assosiaationeuvosto

               EU:n ja Ukrainan assosiaationeuvosto on yksi sopimuksella perustetuista yhteisistä elimistä. Sopimuksen 461 artiklan mukaisesti se seuraa ja valvoo sopimuksen soveltamista ja täytäntöönpanoa sekä tarkastelee määräajoin sopimuksen toimivuutta suhteessa sen tavoitteisiin. Assosiaationeuvosto kokoontuu ministeritasolla kaikissa tarvittavissa kokoonpanoissa, jotka koostuvat Euroopan unionin neuvoston jäsenistä, Euroopan komission jäsenistä ja Ukrainan hallituksen jäsenistä, säännöllisesti vähintään kerran vuodessa ja olosuhteiden niin vaatiessa. Se käyttää sopimuksen osapuolia oikeudellisesti sitovaa päätösvaltaa tämän sopimuksen soveltamisalalla, mukaan lukien sopimuksen liitteiden muuttamista koskevissa päätöksissä. Se voi myös antaa suosituksia. Tällaiset päätökset tai suositukset hyväksytään osapuolten yhteisellä sopimuksella sen jälkeen, kun kumpikin on saattanut päätökseen omat menettelynsä.

               2.3.EU:n ja Ukrainan assosiaationeuvoston suunniteltu säädös

               EU:n ja Ukrainan assosiaationeuvosto on määrä hyväksyä päätös, joka koskee Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen liitteen XXVII muuttamista, jäljempänä ’suunniteltu säädös’.

               Suunnitellun säädöksen tarkoituksena on saattaa ajan tasalle liitteessä XXVII (energia-alan yhteistyö, ydinenergiaan liittyvät kysymykset mukaan lukien) oleva Euroopan Unionin säädösten luettelo EU:n energia-alan säännöstössä sopimusneuvottelujen jälkeen tapahtuneen merkittävän kehityksen huomioon ottamiseksi.

               Suunnitellun säädöksen tarkoituksena on myös vahvistaa sopimuksen liitteeseen XXVII lisämääräyksiä, jotka koskevat Ukrainan energia-alan lainsäädännön lähentämisprosessin seurantaa. Niillä pyritään vahvistamaan energia-alan uudistuksen oikeudellisten näkökohtien koordinointia ja valvontaa sekä edistämään EU:n energia-alan säännöstöön perustuvien kansallisten säädösten asianmukaista ja tehokasta täytäntöönpanoa Ukrainassa.

               Suunnitellusta säädöksestä tulee osapuolia sitova sopimuksen 463 artiklan mukaisesti. Kyseisessä artiklassa määrätään seuraavaa: ”Assosiaationeuvosto käyttää päätösvaltaa tämän sopimuksen soveltamisalalla ja siinä määrätyissä tapauksissa sopimuksessa vahvistettujen tavoitteiden saavuttamiseksi. Päätökset sitovat osapuolia, joiden on toteutettava kaikki päätösten täytäntöön panemiseksi tarvittavat toimenpiteet, tämän sopimuksen mukaisesti perustetuissa erityiselimissä toteutettavat toimet tarvittaessa mukaan lukien. Assosiaationeuvosto voi myös antaa suosituksia. Se tekee päätöksensä ja antaa suosituksensa osapuolten yhteisestä sopimuksesta sen jälkeen kun kumpikin on saattanut päätökseen omat menettelynsä.”

               3.Unionin puolesta otettava kanta

               Suunnitellulla säädöksellä saatetaan ajan tasalle sopimuksen liitteessä XXVII oleva luettelo niistä EU:n säännöksistä, joihin Ukraina on sitoutunut lähentämään sisäistä lainsäädäntöään. Se sisältää myös lisäsääntöjä, joilla pyritään tukemaan Ukrainan lainsäädännön lähentämistä EU:n energia-alan säännöstön kanssa.

               Liite on saatettava ajan tasalle EU:n säännösten luettelon osalta, jotta EU:n energia-alan säännöstössä sopimusneuvottelujen jälkeen tapahtunut merkittävä kehitys voidaan ottaa huomioon. Useat sopimuksen alkuperäisessä liitteessä luetellut EU:n säädökset eivät ole enää voimassa, on kumottu tai niitä on muutettu ja Euroopan unioni on hyväksynyt uusia säädöksiä. Nämä muutokset edellyttävät sopimuksen liitteen XXVII päivittämistä, jotta voidaan varmistaa, että Ukrainan lähentämistoimet ovat yhdenmukaiset EU:n nykyisen säännöstön kanssa. Ukrainan sitoumukset lähentää energia-alaa koskevaa lainsäädäntöään EU:n energia-alan säännöstöön eivät muuta EU:n omia sääntöjä tai niiden soveltamisalaa. Lisäksi Ukrainan omat energia-alan velvoitteet ovat laajentuneet. Tähän ovat vaikuttaneet sekä Ukrainan jäsenyys energiayhteisössä vuodesta 2011 lähtien että sopimuksen liitteessä XXVII mainitun EU:n säännöstön täytäntöönpano. EU:n ja Ukrainan energia-alan yhteistyötä vahvistettiin entisestään vuonna 2016 EU:n ja Ukrainan välisen strategista energiakumppanuutta koskevan yhteisymmärryspöytäkirjan allekirjoittamisella. Yhteisymmärryspöytäkirja tukee sitoutumista taloudellisen yhdentymisen ja poliittisen assosiaation toteuttamiseen, ja sen tavoitteena on saavuttaa EU:n energiaunionin viiteen ulottuvuuteen perustuva energiamarkkinoiden täysi yhdentyminen. Edellä mainitun kehityksen vuoksi sopimuksen liitteessä XXVII olevaa EU:n säännöstön luetteloa on päivitettävä.

               Lisäksi suunnitellussa säädöksessä vahvistetaan myös sopimuksen liitteessä XXVII olevat Ukrainan energia-alan lainsäädännön lähentämisprosessin seurantaa koskevat lisämääräykset, mukaan lukien EU:n energia-alan säännöstön tosiasiallista täytäntöönpanoa koskevat säännöt, alan lainsäädäntöehdotuksia koskevat kuulemiset ja raportointi assosiaationeuvostolle. Niillä pyritään vahvistamaan energia-alan uudistuksen oikeudellisten näkökohtien koordinointia ja valvontaa sekä edistämään EU:n energia-alan säännöstöön perustuvien kansallisten säädösten asianmukaista ja tehokasta täytäntöönpanoa Ukrainassa. Neljän viime vuoden kokemuksen perusteella Ukraina on monilta osin edistynyt energiasektorin uudistuksessa, mutta tukitoimia on tarpeen jatkaa, jotta toteutettujen uudistusten peruuttamattomuus ja pysyvyys voidaan varmistaa. Lisämääräysten tarkoituksena on sen vuoksi edistää EU:n säännöstöön lähennetyn Ukrainan lainsäädännön asianmukaista lähentämistä ja täytäntöönpanoa EU:n energia-alan säännöstön perusteella.

               Tämä ehdotus on täysin yhdenmukainen EU:n itäisen kumppanuuden politiikan kanssa yleisellä ja erityisesti Ukrainan tasolla, sillä se tukee assosiaatiosopimuksen täytäntöönpanoa ja edistää sen tavoitteiden saavuttamista. Se on myös yhdenmukainen EU:n energiapolitiikan kanssa, joka perustuu energiaunionin viiteen ulottuvuuteen, mukaan lukien sen energian toimitusvarmuutta koskeva ulottuvuus ja Ukrainan rooli strategisena kaasun kauttakulkumaana. Se vastaa EU:n energia-alan säännöstöä ja kannustaa EU:n assosioituneita kumppaneita soveltamaan sitä, mikä edistää EU:n energiansaannin varmuutta koskevien tavoitteiden saavuttamista. Lisäksi ehdotus on kokonaisuudessaan yhdenmukainen EU:n ulkoisen energiapolitiikan ja erityisesti energiayhteisöä koskevan politiikan kanssa. Se tukee energiayhteisön tavoitetta, joka koskee energiamarkkinoiden yhdentymistä sen jäsenvaltioissa, joihin myös Ukraina kuuluu.

               Ehdotus on yhdenmukainen myös EU:n tarkistetun naapuruuspolitiikan ja siihen liittyvän Ukrainan ja muiden naapurimaiden kanssa tehtävän yhteistyön kanssa. Se edistää energia-alan tehokasta ja kestävää uudistusta Ukrainassa osana EU:n ja Ukrainan välistä poliittista assosiaatiota ja taloudellista yhdentymistä. Tämä puolestaan edistää vakaan ja vauraan naapuruston luomista. Kun otetaan huomioon, että EU:n energia-alan säännöstöön perustuva energia-alan uudistus tukee kestävämpää ilmastopolitiikkaa Ukrainassa, ehdotuksella taataan myös yhdenmukaisuus EU:n ilmastopolitiikan tavoitteiden kanssa. Lisäksi ehdotuksella tuetaan kahdenvälisen energiatuotteiden ja -palvelujen kaupan sekä investointien kehittämistä, sillä energia-alan uudistuksen tavoitteisiin kuuluu energiakaupan nykyisten sääntelyyn liittyvien esteiden purkaminen.

               Suunnitellun ehdotuksen odotetaan antavan täytäntöönpanovaiheessa olevalle Ukrainan energia-alan uudistukselle lisätukea, jonka avulla EU:n ja Ukrainan assosiaatiosopimuksen mukaiset energia-alan sitoumukset voidaan toteuttaa täysimääräisesti.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen tässä asiassa

               EU:n ja Ukrainan assosiaationeuvosto on sopimuksella perustettu elin; se on perustettu EU:n ja Ukrainan assosiaatiosopimuksella.

               Säädös, joka EU:n ja Ukrainan assosiaationeuvoston on määrä hyväksyä, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla EU:n ja Ukraina assosiaatiosopimuksen 463 artiklan mukaisesti. Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

               Suunnitellun säädöksen pääasiallinen tavoite ja sisältö liittyvät energia-alaan, ydinenergiaan liittyvät kysymykset mukaan luettuina. Sen vuoksi ehdotetun päätöksen aineellinen oikeusperusta on SEUT-sopimuksen 194 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 194 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               EU:n ja Ukrainan assosiaationeuvoston säädöksellä muutetaan EU:n ja Ukrainan assosiaatiosopimuksen liitettä XXVII, minkä vuoksi säädös on aiheellista julkaista Euroopan unionin virallisessa lehdessä sen jälkeen, kun se on hyväksytty.

               2019/0036 (NLE)

               Ehdotus

               NEUVOSTON PÄÄTÖS

               EU:n ja Ukrainan assosiaationeuvostossa Euroopan unionin puolesta otettavasta kannasta Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen liitteen XXVII muuttamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 194 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni hyväksyi Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, neuvoston päätöksellä 2017/1248
                  2
               , ja sopimus tuli voimaan 1 päivänä syyskuuta 2017.

               (2)Sopimuksen 273 artiklan mukaan osapuolet mukauttavat sopimuksen liitteessä XXVII tarkoitettua lainsäädäntöään varmistaakseen, että kaikki sähkön ja kaasun siirtoa koskevat edellytykset ovat objektiivisia, kohtuullisia, avoimia ja syrjimättömiä.

               (3)Lisäksi sopimuksen 337 artiklassa määrätään, että osapuolet jatkavat ja tiivistävät energia-alan yhteistyötään, jotta voidaan edetä kohti markkinoiden yhdentymistä, muun muassa lähentämällä asteittain energia-alan lainsäädäntöä.

               (4)Sopimuksen 341 artiklassa määrätään, että asteittainen lähentäminen energia-alalla etenee sopimuksen liitteessä XXVII vahvistetun aikataulun mukaisesti.

               (5)Sopimuksen 474 artiklassa määrätään Ukrainan velvoitteesta lähentää asteittain lainsäädäntöään unionin lainsäädäntöön myös energia-alalla.

               (6)EU:n energia-alaa koskeva säännöstö on kehittynyt huomattavasti sen jälkeen, kun neuvottelut sopimuksesta saatiin päätökseen.

               (7)Sopimuksen 463 artiklan 1 kohdan ja 463 artiklan 3 kohdan mukaan EU:n ja Ukrainan assosiaationeuvosto, jäljempänä ’assosiaationeuvosto’, voi tehdä päätöksiä tämän sopimuksen tavoitteiden saavuttamiseksi. Se voi erityisesti päivittää tai muuttaa sopimuksen liitteitä, ottaen huomioon EU:n oikeuden ja osapuolten tarpeellisiksi katsomissa kansainvälisissä sopimuksissa vahvistettujen sovellettavien standardien kehityksen.

               (8)Assosiaationeuvoston on sen vuoksi määrä muuttaa Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen liitettä XXVII, jotta voidaan ottaa huomioon unionin säännöstön kehitys.

               (9)Sopimuksen 475 artiklassa määritellään yleisellä tasolla Ukrainan lainsäädännön lähentämisessä EU:n lainsäädäntöön tapahtuvan edistymisen seuranta, mukaan lukien täytäntöönpanoon ja sen valvontaan liittyvät näkökohdat. Siinä määrätään, että raportoinnin ja arvioinnin yhteydessä otetaan huomioon tässä sopimuksessa tai tällä sopimuksella perustettujen elinten päätöksissä määritetyt erityiset yksityiskohtaiset säännöt.

               (10)Jotta voidaan varmistaa uudistusten tehokkaampi täytäntöönpano, on tarpeen tehostaa energia-alan uudistuksen seurantamekanismia.

               (11)Assosiaationeuvoston on sen vuoksi määrä muuttaa sopimuksen liitettä XXVII, jotta voidaan antaa yksityiskohtaisempia sääntöjä Ukrainan lainsäädännön lähentämistä EU:n energia-alan lainsäädäntöön koskevaa seurantaa varten.

               (12)Sen vuoksi on tarpeen vahvistaa EU:n ja Ukrainan assosiaationeuvostossa unionin puolesta otettava kanta, joka koskee assosiaationeuvoston päätöstä sopimuksen liitteen XXVII muuttamisesta,

               ON HYVÄKSYNYT TÄMÄN PÄÄTÖKSEN:

               1 artikla

               EU:n ja Ukrainan assosiaationeuvostossa unionin puolesta otettava kanta perustuu tähän päätökseen liitettyyn EU:n ja Ukrainan assosiaationeuvoston säädösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Unionin tuomioistuimen tuomio 7.10.2014, Saksa v. neuvosto, asia C-399/12, ECLI:EU:C:2014:2258, 61–64 kohta.

                     (2)

                        EUVL L 181, 12.7.2017, s. 4–5.

    ---documentbreak---

               EUROOPAN KOMISSIO
            Bryssel 11.2.2019
            COM(2019) 74 final
            LIITE
            asiakirjaan
            Ehdotus neuvoston päätökseksi
            EU:n ja Ukrainan assosiaationeuvostossa Euroopan unionin puolesta otettavasta kannasta Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen liitteen XXVII muuttamiseen

               luonnos

               EU:n ja Ukrainan assosiaationeuvoston päätös N:o .../2019,

               annettu … päivänä …kuuta 2019,

               Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen liitteen XXVII muuttamisesta

               EU:N JA UKRAINAN ASSOSIAATIONEUVOSTO, joka

               ottaa huomioon Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen ja erityisesti sen 463 artiklan,

               sekä katsoo seuraavaa:

               (1)
                     Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus, jäljempänä ’sopimus’, allekirjoitettiin 21 päivänä maaliskuuta ja 27 päivänä kesäkuuta 2014, ja se tuli voimaan 1 päivänä syyskuuta 2017.

               (2)
                     Sopimuksen johdanto-osassa todetaan, että osapuolet haluavat viedä uudistus- ja lähentymisprosessia Ukrainassa eteenpäin ja edistää siten asteittaista taloudellista yhdentymistä ja syventää poliittista assosiaatiota sekä saavuttaa taloudellisen yhdentymisen laaja-alaisella sääntelyn lähentämisellä. Johdanto-osassa viitataan myös osapuolten sitoumukseen tehostaa energiavarmuutta muun muassa lisäämällä markkinoiden yhdentymistä ja lähentämällä sääntelyä suhteessa unionin säännöstön keskeisiin osiin.

               (3)
                     Lisäksi 24 päivänä marraskuuta 2016 hyväksytyssä EU:n ja Ukrainan strategisessa energiakumppanuutta koskevassa kahdenvälisessä yhteisymmärryspöytäkirjassa todetaan, että energia-alan tehostetun yhteistyön ja energia-alan uudistuksen tavoitteena on EU:n ja Ukrainan energiamarkkinoiden täydellinen yhdentyminen.

               (4)
                     Sopimuksen 1 artiklassa viitataan tavoitteeseen tukea Ukrainan pyrkimyksiä saattaa päätökseen siirtyminen toimivaan markkinatalouteen muun muassa lähentämällä asteittain sen lainsäädäntöä unionin lainsäädäntöön.

               (5)
                     Sopimuksen 273 artiklan mukaan osapuolet mukauttavat sopimuksen liitteessä XXVII tarkoitettua lainsäädäntöään varmistaakseen, että kaikki sähkön ja kaasun siirtoa koskevat edellytykset ovat objektiivisia, kohtuullisia, avoimia ja syrjimättömiä.

               (6)
                     Lisäksi sopimuksen 337 artiklassa määrätään, että osapuolet jatkavat ja tiivistävät energia-alan yhteistyötään, jotta voidaan edetä kohti markkinoiden yhdentymistä, muun muassa lähentämällä asteittain energia-alan lainsäädäntöä.

               (7)
                     Sopimuksen 341 artiklassa määrätään, että asteittainen lähentäminen energia-alalla etenee sopimuksen liitteessä XXVII vahvistetun aikataulun mukaisesti.

               (8)
                     Sopimuksen 474 artiklassa muistutetaan Ukrainan yleisestä sitoutumisesta lähentää asteittain lainsäädäntöään unionin lainsäädäntöön myös energia-alalla.

                (9)
                     EU:n energia-alaa koskeva säännöstö on kehittynyt huomattavasti sen jälkeen, kun neuvottelut sopimuksesta saatiin päätökseen. Lisäksi Ukrainan velvoitteet ovat muuttuneet sopimuksen täytäntöönpanon ja energiayhteisön perustamissopimuksen jäsenyyden vuoksi. Tämä kehitys on otettava huomioon sopimuksen liitteessä XXVII, minkä vuoksi sitä olisi päivitettävä.

               (10)
                     Sopimuksen 475 artiklassa määritellään yleisellä tasolla Ukrainan lainsäädännön lähentämisessä EU:n lainsäädäntöön tapahtuvan edistymisen seuranta, mukaan lukien täytäntöönpanoon ja sen valvontaan liittyvät näkökohdat. Siinä määrätään, että raportoinnin ja arvioinnin yhteydessä otetaan huomioon tässä sopimuksessa tai tällä sopimuksella perustettujen elinten päätöksissä määritetyt erityiset yksityiskohtaiset säännöt.

               (11)
                     Jotta voidaan varmistaa Ukrainan uudistusten tehokkaampi täytäntöönpano, on tarpeen tehostaa energia-alan uudistuksen seurantamekanismia niin, että uudistukset ovat peruuttamattomia ja edistävät siten kestävällä tavalla energia-alan nykyaikaistamista.

               (12)
                     Sopimuksen 463 artiklan 1 ja 3 kohdan mukaan EU:n ja Ukrainan assosiaationeuvosto, jäljempänä ’assosiaationeuvosto’, voi tehdä päätöksiä tämän sopimuksen tavoitteiden saavuttamiseksi. Se voi erityisesti päivittää tai muuttaa sopimuksen liitteitä, ottaen huomioon EU:n oikeuden ja osapuolten tarpeellisiksi katsomissa kansainvälisissä sopimuksissa vahvistettujen sovellettavien standardien kehityksen.

               (13)
                     Assosiaationeuvoston on sen vuoksi määrä muuttaa sopimuksen liitettä XXVII, jotta voidaan antaa yksityiskohtaisempia sääntöjä Ukrainan lainsäädännön lähentämistä EU:n energia-alan lainsäädäntöön koskevaa seurantaa varten. Tämän vuoksi sopimuksen liitteeseen XXVII olisi sisällytettävä asianmukaiset säännökset, jotka tehostavat seurantaprosessia,

                on hyväksynyt tämän päätöksen:

               1 artikla

               Korvataan sopimuksen liite XXVII tämän päätöksen liitteellä.

               2 artikla

               Tämä päätös tulee voimaan päivänä, jona se hyväksytään.

               Tehty ...

               Assosiaationeuvoston puolesta

               Puheenjohtaja

               Liite

               ”1 luvun liite XXVII

               Energia-alan yhteistyö, ydinenergiaan liittyvät kysymykset mukaan lukien

               Liite XXVII-1

               Energia-alan lainsäädännön lähentämisen seuranta

               Jotta voidaan tehostaa Ukrainan kansallisen lainsäädännön lähentämistä EU:n energia-alan säännöstöön koskevaa seurantaa ja saavuttaa Ukrainan energia-alan kestävä nykyaikaistaminen, osapuolet soveltavat seuraavia lisätoimenpiteitä sopimuksen 475 artiklan 2 kohdan mukaisesti. Nämä toimenpiteet eivät vaikuta kummankaan osapuolen oikeuksiin ja velvollisuuksiin, jotka aiheutuvat energiayhteisön perustamissopimuksen jäsenyydestä.

               EU:n säännöstön tehokas täytäntöönpano

               1.Euroopan komissio ilmoittaa viipymättä Ukrainalle kaikista Euroopan komission ehdotuksista, jotka koskevat EU:n säännöstön hyväksymistä tai muuttamista, sekä kaikista tässä liitteessä lueteltua EU:n säännöstöä muuttavista EU:n säädöksistä.

               2.Ukraina varmistaa EU:n säännöstöön lähennettyjen kansallisten säädösten tehokkaan täytäntöönpanon ja toteuttaa kaikki tarvittavat toimet ottaakseen kansallisessa lainsäädännössään huomioon liitteessä XXVII-2 luetellut unionin lainsäädännön muutokset. Erityisesti

               a.EU:n asetusta tai päätöstä vastaavat säädökset otetaan osaksi Ukrainan sisäistä oikeusjärjestystä;

               b.EU:n direktiiviä vastaavissa säädöksissä annetaan Ukrainan viranomaisille mahdollisuus valita täytäntöönpanomuoto ja -tapa;

               c.sähkö- tai kaasualan verkkosääntöä koskevaa komission asetusta vastaava säädös otetaan osaksi Ukrainan sisäistä oikeusjärjestystä ilman muutoksia asetuksen rakenteeseen ja tekstiin kääntämistä lukuun ottamatta, ellei Euroopan komissio katso tällaisia muutoksia tarpeellisiksi.

               3.Ukraina pidättäytyy kaikista toimista, jotka heikentäisivät sen kansallisen lainsäädännön lähentämiselle liitteessä XXVII-2 lueteltuun EU:n energia-alan säännöstöön asetettuja tavoitteita tai lähentämisen tuloksia.

               4.Ukraina kumoaa kansallisen lainsäädäntönsä sellaiset säännökset tai kansalliset käytännöt, jotka ovat ristiriidassa unionin lainsäädännön tai liitteessä XXVII-2 lueteltuun unionin energia-alan lainsäädäntöön lähennetyn kansallisen lainsäädännön kanssa.

               Kuuleminen

               5.Ukrainan on kuultava Euroopan komissiota liitteessä XXVII-2 lueteltuihin EU:n säädöksiin lähentymistä koskevien lainsäädäntöehdotuksien yhteensopivuudesta EU:n säännöstön kanssa ennen kuin se saattaa ne voimaan. Kuulemisvelvoite sisältää jo lähennettyyn kansalliseen säädökseen tehtävät muutosehdotukset ehdotuksen oikeudellisesta muodosta riippumatta.

               6.Ukrainan hallitus voi kuulla Euroopan komissiota energia-alan lainsäädännön täytäntöönpanoa koskevien sellaisten säädösehdotusten yhteensopivuudesta EU:n säännöstön kanssa, jotka on jo lähennetty tai on määrä lähentää liitteessä XXVII-2 lueteltuun EU:n säännöstöön. Jos Ukrainan hallitus päättää kuulla Euroopan komissiota tällaisesta säädöksestä, sovelletaan 7 kohtaa.

               7.Ukraina pidättäytyy saattamasta voimaan säädöksiä, joista on pyydetty lausuntoa 5 ja 6 kohdan mukaisesti, ennen kuin Euroopan komissio on arvioinut ehdotetun säädöksen yhteensopivuuden asiaa koskevan EU:n säännöstön kanssa sekä kun Euroopan komissio on todennut, että ehdotettu säädös on ristiriidassa mainitun EU:n säännöstön kanssa.

               8.Euroopan komission suorittama yhteensopivuuden arviointi voi sisältää suosituksia, jotka koskevat ehdotettua säädöstä tai sen osia, jotka Euroopan komissio katsoo yhteensopimattomiksi EU:n säännöstön kanssa. Arviointia varten Euroopan komissio voi kuulla energiayhteisön sihteeristöä tai järjestää asianmukaisiksi katsomiaan asiantuntijakäyntejä. Yhteensopivuuden arviointi on tehtävä kolmen kuukauden kuluessa ehdotetun säädöksen englanninkielisen version vastaanottopäivästä tai pidemmän ajanjakson kuluessa, jos Euroopan komissio ja Ukraina ovat niin sopineet. Jos Euroopan komissio ei vastaa tämän ajanjakson kuluessa, Ukraina voi panna ehdotetun säädöksen täytäntöön. Jos vastausta ei saada tämän määräajan kuluessa, se ei merkitse sitä, että Euroopan komissio pitää ehdotettua säädöstä EU:n säännöstön mukaisena.

               9.Ukraina toimittaa Euroopan komissiolle lopullisen version kaikista säädöksistä niillä aloilla, jotka lähennetään liitteessä XXVII-2 lueteltuun EU:n säännöstöön, tai joilla muutetaan lähennettyä kansallista lainsäädäntöä kyseisillä aloilla.

               10.Ukrainan hallitus voi saattaa tämän sopimuksen piiriin kuuluvan energia-alaa koskevan muun säädöksen tai ehdotuksen Euroopan komission tietoon pyytääkseen ei-sitovaa lausuntoa kyseisen säädöksen yhteensopivuudesta liitteessä XXVII-2 luetellun EU:n säännöstön kanssa.

               11.Osapuolet vaihtavat tässä liitteessä tarkoitettuja tietoja assosiaatiokomitean sihteerien välityksellä.

               Raportointi assosiaationeuvostolle

               12.Euroopan komissio ilmoittaa assosiaationeuvostolle ennen vuosikokousta kaikista Ukrainan pyytämistä ja komission tämän liitteen mukaisesti Ukrainalle antamista lausunnoista, jotka koskevat Ukrainan kansallisten säädösten yhdenmukaisuutta EU:n säännöstön kanssa.

               13.Ukraina raportoi kirjallisesti assosiaationeuvostolle kolme kuukautta ennen vuosikokousta liitteessä XXVII-2 lueteltuun EU:n säännöstöön perustuvan energia-alan uudistuksen toteuttamisessa saavutetusta edistyksestä. Raportissa on käsiteltävä yksityiskohtaisesti tapaa, jolla Ukraina on ottanut Euroopan komission antamat lausunnot ja suositukset huomioon hyväksymissään säädöksissä, sekä annettava tietoja hyväksytyn lainsäädännön tosiasiallisesta soveltamisesta.

               14.Valvontatoimien tulokset on toimitettava kaikkien tämän sopimuksen mukaisesti perustettujen elinten käsiteltäviksi, myös sopimuksen 475 artiklan 4 kohdassa tarkoitettuja suosituksia varten.

               Liite XXVII-2

               Ukrainan lähentämisvelvoitteet energia-alalla

               Ukraina sitoutuu säädetyn aikataulun mukaisesti lähentämään asteittain lainsäädäntöään seuraaviin EU:n säädöksiin.

               1. EU:n säännöstö, jonka Ukraina on sitoutunut panemaan täytäntöön energiayhteisön perustamissopimuksen puitteissa. Tähän liitteeseen sovelletaan siinä sovittuja määräaikoja.

                        Sähkö

                        Euroopan parlamentin ja neuvoston direktiivi 2009/72/EY, annettu 13 päivänä heinäkuuta 2009, sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta

                        Euroopan parlamentin ja neuvoston asetus (EY) N:o 714/2009, annettu 13 päivänä heinäkuuta 2009, verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta

                        Euroopan parlamentin ja neuvoston asetus (EU) N:o 1227/2011, annettu 25 päivänä lokakuuta 2011, energian tukkumarkkinoiden eheydestä ja tarkasteltavuudesta

                        Euroopan parlamentin ja neuvoston direktiivi 2005/89/EY, annettu 18 päivänä tammikuuta 2006, sähkön toimitusvarmuuden ja infrastruktuuri-investointien turvaamiseksi toteutettavista toimenpiteistä

                        Komission asetus (EU) 838/2010, annettu 23 päivänä syyskuuta 2010, siirtoverkonhaltijoiden välistä korvausmekanismia ja siirtomaksujen määrittämiseen liittyviä yhteisiä sääntelyperiaatteita koskevista suuntaviivoista

                        Komission asetus (EU) N:o 543/2013, annettu 14 päivänä kesäkuuta 2013, tietojen antamisesta ja julkaisemisesta sähkömarkkinoilla ja Euroopan parlamentin ja neuvoston asetuksen (EY) N:o 714/2009 liitteen I muuttamisesta

                        Komission asetus (EU) 2016/1388, annettu 17 päivänä elokuuta 2016, kulutuksen verkkoon liittämistä koskevasta verkkosäännöstä

                        Komission asetus (EU) 2016/631, annettu 14 päivänä huhtikuuta 2016, tuottajien verkkoliitäntävaatimuksia koskevasta verkkosäännöstä

                        Komission asetus (EU) 2016/1447, annettu 26 päivänä elokuuta 2016, suurjännitteisten tasasähköjärjestelmien ja tasasähköön liitettyjen suuntaajakytkettyjen voimalaitosten verkkoliitäntävaatimuksia koskevasta verkkosäännöstä

                        Euroopan parlamentin ja neuvoston asetus (EU) 2016/1952, annettu 26 päivänä lokakuuta 2016, maakaasun ja sähkön hintoja koskevista Euroopan tilastoista sekä direktiivin 2008/92/EY kumoamisesta

                        Kaasu

                        Euroopan parlamentin ja neuvoston direktiivi 2009/73/EY, annettu 13 päivänä heinäkuuta 2009, maakaasun sisämarkkinoita koskevista yhteisistä säännöistä ja direktiivin 2003/55/EY kumoamisesta

                        Euroopan parlamentin ja neuvoston asetus (EY) N:o 715/2009, annettu 13 päivänä heinäkuuta 2009, maakaasunsiirtoverkkoihin pääsyä koskevista edellytyksistä ja asetuksen (EY) N:o 1775/2005 kumoamisesta

                        Neuvoston direktiivi 2004/67/EY, annettu 26 päivänä huhtikuuta 2004, maakaasun toimitusvarmuuden takaavista toimenpiteistä

                        Komission asetus (EU) 2015/703, annettu 30 päivänä huhtikuuta 2015, yhteentoimivuuteen ja tiedonvaihtoon liittyviä sääntöjä koskevan verkkosäännön vahvistamisesta

                        Komission asetus (EU) 2017/459, annettu 16 päivänä maaliskuuta 2017, kaasunsiirtojärjestelmien kapasiteetinjakomekanismien verkkosäännön vahvistamisesta ja asetuksen (EU) N:o 984/2013 kumoamisesta

                        Komission asetus (EU) 2017/460, annettu 16 päivänä maaliskuuta 2017, kaasun yhdenmukaistettuja siirtotariffirakenteita koskevasta verkkosäännöstä

                        Uusiutuvat energialähteet

                        Euroopan parlamentin ja neuvoston direktiivi 2009/28/EY, annettu 23 päivänä huhtikuuta 2009, uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta

                        Öljy

                        Neuvoston direktiivi 2009/119/EY, annettu 14 päivänä syyskuuta 2009, jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa

                        Energiainfrastruktuuri

                        Euroopan parlamentin ja neuvoston asetus (EU) N:o 347/2013, annettu 17 päivänä huhtikuuta 2013, Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta

                        Energiatehokkuus

                        Euroopan parlamentin ja neuvoston direktiivi 2012/27/EU, annettu 25 päivänä lokakuuta 2012, energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta

                        Euroopan parlamentin ja neuvoston direktiivi 2010/31/EU, annettu 19 päivänä toukokuuta 2010, rakennusten energiatehokkuudesta

                        Euroopan parlamentin ja neuvoston asetus (EU) 2017/1369, annettu 4 päivänä heinäkuuta 2017, energiamerkintää koskevien puitteiden vahvistamisesta ja direktiivin 2010/30/EU kumoamisesta

                        Täytäntöönpanoasetukset:

                        -Komission delegoitu asetus (EU) N:o 518/2014, annettu 5 päivänä maaliskuuta 2014, komission delegoitujen asetusten (EU) N:o 1059/2010, (EU) N:o 1060/2010, (EU) N:o 1061/2010, (EU) N:o 1062/2010, (EU) N:o 626/2011, (EU) N:o 392/2012, (EU) N:o 874/2012, (EU) N:o 665/2013, (EU) N:o 811/2013 ja (EU) N:o 812/2013 muuttamisesta energiaan liittyvien tuotteiden merkintöjen internetissä esittämisen osalta

                        -Komission delegoitu asetus (EU) 2017/254, annettu 30 päivänä marraskuuta 2016, komission delegoitujen asetusten (EU) N:o 1059/2010, (EU) N:o 1060/2010, (EU) N:o 1061/2010, (EU) N:o 1062/2010, (EU) N:o 626/2011, (EU) N:o 392/2012, (EU) N:o 874/2012, (EU) N:o 665/2013, (EU) N:o 811/2013, (EU) N:o 812/2013, (EU) N:o 65/2014, (EU) N:o 1254/2014, (EU) 2015/1094, (EU) 2015/1186 ja (EU) 2015/1187 muuttamisesta tarkastusmenettelyissä sallittujen poikkeamien käytön osalta

                        -Delegoitu komission asetus (EU) N:o 1060/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä kotitalouksien kylmäsäilytyslaitteiden energiamerkinnän osalta

                        -Komission delegoitu asetus (EU) N:o 65/2014, annettu 1 päivänä lokakuuta 2013, Euroopan parlamentin ja neuvoston direktiivin 2010/30/EU täydentämisestä kotitalouksien uunien ja liesituulettimien energiamerkintöjen osalta

                        -Komission delegoitu asetus (EU) N:o 626/2011, annettu 4 päivänä toukokuuta 2011, Euroopan parlamentin ja neuvoston direktiivin 2010/30/EU täydentämisestä huoneilmastointilaitteiden energiamerkinnän osalta

                        -Komission delegoitu asetus (EU) N:o 874/2012, annettu 12 päivänä heinäkuuta 2012, Euroopan parlamentin ja neuvoston direktiivin 2010/30/EU täydentämisestä sähkölamppujen ja valaisimien energiamerkinnän osalta

                        -Delegoitu komission asetus (EU) N:o 1059/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä kotitalouksien astianpesukoneiden energiamerkinnän osalta

                        -Komission direktiivi 96/60/EY, annettu 19 päivänä syyskuuta 1996, neuvoston direktiivin 92/75/ETY täytäntöönpanemisesta kotitalouksien kuivaavien pyykinpesukoneiden energiankulutuksen osoittamisen osalta

                        -Komission delegoitu asetus (EU) N:o 392/2012, annettu 1 päivänä maaliskuuta 2012, Euroopan parlamentin ja neuvoston direktiivin 2010/30/EU täydentämisestä kotitalouksien kuivausrumpujen energiamerkinnän osalta

                        -Delegoitu komission asetus (EU) N:o 1061/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä kotitalouksien pyykinpesukoneiden energiamerkinnän osalta

                        -Komission delegoitu asetus (EU) N:o 665/2013, annettu 3 päivänä toukokuuta 2013, Euroopan parlamentin ja neuvoston direktiivin 2010/30/EU täydentämisestä pölynimurien energiamerkinnän osalta

                        -Komission delegoitu asetus (EU) N:o 812/2013, annettu 18 päivänä helmikuuta 2013, Euroopan parlamentin ja neuvoston direktiivin 2010/30/EU täydentämisestä vedenlämmittimien, kuumavesisäiliöiden ja vedenlämmittimestä ja aurinkolämpölaitteesta koostuvien kokoonpanojen energiamerkinnän osalta

                        -Komission delegoitu asetus (EU) N:o 811/2013, annettu 18 päivänä helmikuuta 2013, Euroopan parlamentin ja neuvoston direktiivin 2010/30/EY täydentämisestä tilalämmittimien, yhdistelmälämmittimien, tilalämmittimestä, lämmönsäätölaitteesta ja aurinkolämpölaitteesta koostuvien kokoonpanojen sekä yhdistelmälämmittimestä, lämmönsäätölaitteesta ja aurinkolämpölaitteesta koostuvien kokoonpanojen energiamerkinnän osalta

                        -Delegoitu komission asetus (EU) N:o 1062/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EY täydentämisestä televisioiden energiamerkinnän osalta

                        -Komission delegoitu asetus (EU) N:o 1254/2014, annettu 11 päivänä heinäkuuta 2014, Euroopan parlamentin ja neuvoston direktiivin 2010/30/EU täydentämisestä asuinrakennuksiin tarkoitettujen ilmanvaihtokoneiden energiamerkinnän osalta

                        -Komission delegoitu asetus (EU) 2015/1094, annettu 5 päivänä toukokuuta 2015, Euroopan parlamentin ja neuvoston direktiivin 2010/30/EU täydentämisestä ammattikäyttöön tarkoitettujen kylmä- ja pakastesäilytyskaappien energiamerkinnän osalta

                        -Komission delegoitu asetus (EU) 2015/1186, annettu 24 päivänä huhtikuuta 2015, Euroopan parlamentin ja neuvoston direktiivin 2010/30/EU täydentämisestä paikallisten tilalämmittimien energiamerkinnän osalta

                        -Komission delegoitu asetus (EU) 2015/1187, annettu 27 päivänä huhtikuuta 2015, Euroopan parlamentin ja neuvoston direktiivin 2010/30/EU täydentämisestä kiinteän polttoaineen kattiloiden sekä kiinteän polttoaineen kattilasta, lisälämmittimistä, lämmönsäätölaitteista ja aurinkolämpölaitteista koostuvien kokoonpanojen energiamerkinnän osalta

                        2. EU:n säännöstö, joka Ukrainan on pantava täytäntöön energiayhteisön perustamissopimuksen mukaisten velvoitteidensa lisäksi

                        Hiilivetyjen etsintä ja hyödyntäminen

                        Direktiivi 94/22/EY hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä

                        Aikataulu: Direktiivin säännökset on pantava täytäntöön kolmen vuoden kuluessa tämän sopimuksen voimaantulosta ottaen huomioon kauppaan liittyviä energia-alan määräyksiä koskevat artiklat (12 ja 13), jotka sisältyvät IV osaston (Kauppa ja kaupan liitännäistoimenpiteet) 11 lukuun (Energian kauppapoliittiset näkökohdat).

                        Energiatehokkuus – rakennusten energiatehokkuus

                        Komission delegoitu asetus (EU) N:o 244/2012, annettu 16 päivänä tammikuuta 2012, rakennusten energiatehokkuudesta annetun Euroopan parlamentin ja neuvoston direktiivin 2010/31/EU täydentämisestä vahvistamalla vertailumenetelmäkehys rakennusten ja rakennusosien energiatehokkuutta koskevien vähimmäisvaatimusten kustannusoptimaalisten tasojen laskentaa varten

                        Aikataulu: Asetuksen säännökset on pantava täytäntöön 30 päivään kesäkuuta 2019 mennessä.

                        Energiatehokkuus – ekologinen suunnittelu

                        Euroopan parlamentin ja neuvoston direktiivi 2009/125/EY, annettu 21 päivänä lokakuuta 2009, energiaan liittyvien tuotteiden ekologiselle suunnittelulle asetettavien vaatimusten puitteista

                        Aikataulu: Direktiivin 2009/125/EY säännökset on pantava täytäntöön kolmen vuoden kuluessa tämän sopimuksen voimaantulosta.

                        Täytäntöönpanoasetukset:

                        -Komission asetus (EU) 2016/2282, annettu 30 päivänä marraskuuta 2016, asetusten (EY) N:o 1275/2008, (EY) N:o 107/2009, (EY) N:o 278/2009, (EY) N:o 640/2009, (EY) N:o 641/2009, (EY) N:o 642/2009, (EY) N:o 643/2009, (EU) N:o 1015/2010, (EU) N:o 1016/2010, (EU) N:o 327/2011, (EU) N:o 206/2012, (EU) N:o 547/2012, (EU) N:o 932/2012, (EU) N:o 617/2013, (EU) N:o 666/2013, (EU) N:o 813/2013, (EU) N:o 814/2013, (EU) N:o 66/2014, (EU) N:o 548/2014, (EU) N:o 1253/2014, (EU) 2015/1095, (EU) 2015/1185, (EU) 2015/1188, (EU) 2015/1189 ja (EU) 2016/2281 muuttamisesta tarkastusmenettelyissä sallittujen poikkeamien käytön osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) 2016/2281, annettu 30 päivänä marraskuuta 2016, energiaan liittyvien tuotteiden ekologiselle suunnittelulle asetettavien vaatimusten puitteista annetun Euroopan parlamentin ja neuvoston direktiivin 2009/125/EY täytäntöönpanemisesta ilmalämmitystuotteiden, jäähdytystuotteiden, korkeassa lämpötilassa käytettävien prosessijäähdytyslaitteiden ja puhallinkonvektorien ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) 2015/1189, annettu 28 päivänä huhtikuuta 2015, Euroopan parlamentin ja neuvoston direktiivin 2009/125/EY täytäntöönpanemisesta kiinteän polttoaineen kattiloiden ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) 2015/1188, annettu 28 päivänä huhtikuuta 2015, Euroopan parlamentin ja neuvoston direktiivin 2009/125/EY täytäntöönpanemisesta paikallisten tilalämmittimien ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) 2015/1185, annettu 24 päivänä huhtikuuta 2015, Euroopan parlamentin ja neuvoston direktiivin 2009/125/EY täytäntöönpanemisesta kiinteää polttoainetta käyttävien paikallisten tilalämmittimien ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) 2015/1095, annettu 5 päivänä toukokuuta 2015, Euroopan parlamentin ja neuvoston direktiivin 2009/125/EY täytäntöönpanosta ammattikäyttöön tarkoitettujen kylmä- ja pakastesäilytyskaappien, pikajäähdytyskaappien, lauhdutinyksiköiden ja prosessijäähdytyslaitteiden ekologista suunnittelua koskevien vaatimusten osalta

                        -Komission asetus (EU) N:o 1253/2014, annettu 7 päivänä heinäkuuta 2014, Euroopan parlamentin ja neuvoston direktiivin 2009/125/EY täytäntöönpanosta ilmanvaihtokoneiden ekologisen suunnittelun vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 548/2014, annettu 21 päivänä toukokuuta 2014, Euroopan parlamentin ja neuvoston direktiivin 2009/125/EY täytäntöönpanosta pienten, keskikokoisten ja suurten muuntajien osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 66/2014, annettu 14 päivänä tammikuuta 2014, Euroopan parlamentin ja neuvoston direktiivin 2009/125/EY täytäntöönpanemisesta kotitalouksien uunien, keittotasojen ja liesituulettimien ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 813/2013, annettu 2 päivänä elokuuta 2013, Euroopan parlamentin ja neuvoston direktiivin 2009/125/EY täytäntöönpanemisesta tilalämmittimien ja yhdistelmälämmittimien ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 814/2013, annettu 2 päivänä elokuuta 2013, Euroopan parlamentin ja neuvoston direktiivin 2009/125/EY täytäntöönpanemisesta vedenlämmittimien ja kuumavesisäiliöiden ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 666/2013, annettu 8 päivänä heinäkuuta 2013, Euroopan parlamentin ja neuvoston direktiivin 2009/125/EY täytäntöönpanemisesta pölynimurien ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 617/2013, annettu 26 päivänä kesäkuuta 2013, Euroopan parlamentin ja neuvoston direktiivin 2009/125/EY täytäntöönpanemisesta tietokoneiden ja tietokonepalvelinten ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 932/2012, annettu 3 päivänä lokakuuta 2012, Euroopan parlamentin ja neuvoston direktiivin 2009/125/EY täytäntöönpanemisesta kotitalouksien kuivausrumpujen ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 622/2012, annettu 11 päivänä heinäkuuta 2012, asetuksen (EY) N:o 641/2009 muuttamisesta erillisten ja tuotteisiin integroitujen akselitiivisteettömien kiertovesipumppujen ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EY) N:o 641/2009, annettu 22 päivänä heinäkuuta 2009, Euroopan parlamentin ja neuvoston direktiivin 2005/32/EY täytäntöönpanemisesta erillisten ja tuotteisiin integroitujen akselitiivisteettömien kiertovesipumppujen ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 547/2012, annettu 25 päivänä kesäkuuta 2012, Euroopan parlamentin ja neuvoston direktiivin 2009/125/EY täytäntöönpanemisesta vesipumppujen ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 206/2012, annettu 6 päivänä maaliskuuta 2012, Euroopan parlamentin ja neuvoston direktiivin 2009/125/EY täytäntöönpanemisesta huoneilmastointilaitteiden ja huonetuuletinten ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 327/2011, annettu 30 päivänä maaliskuuta 2011, Euroopan parlamentin ja neuvoston direktiivin 2009/125/EY täytäntöönpanemisesta ottoteholtaan vähintään 125 watin ja enintään 500 kilowatin moottoreilla varustettujen puhaltimien ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 1016/2010, annettu 10 päivänä marraskuuta 2010, Euroopan parlamentin ja neuvoston direktiivin 2009/125/EY täytäntöönpanemisesta kotitalouksien astianpesukoneiden ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 1015/2010, annettu 10 päivänä marraskuuta 2010, Euroopan parlamentin ja neuvoston direktiivin 2009/125/EY täytäntöönpanemisesta kotitalouksien pyykinpesukoneiden ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) 2015/1428, annettu 25 päivänä elokuuta 2015, ympärisäteilevien kotitalouslamppujen ekologista suunnittelua koskevia vaatimuksia koskevan komission asetuksen (EY) N:o 244/2009 muuttamisesta sekä loistelamppujen, joissa ei ole sisäistä virranrajoitinta, suurpainepurkauslamppujen sekä virranrajoittimien ja valaisimien, joissa voidaan käyttää tällaisia lamppuja, ekologista suunnittelua koskevia vaatimuksia sekä Euroopan parlamentin ja neuvoston direktiivin 2000/55/EY kumoamista koskevan komission asetuksen (EY) N:o 245/2009 muuttamisesta sekä suunnattujen lamppujen, loistediodilamppujen ja niihin liittyvien laitteiden ekologista suunnittelua koskevia vaatimuksia koskevan komission asetuksen (EU) N:o 1194/2012 muuttamisesta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EY) N:o 245/2009, annettu 18 päivänä maaliskuuta 2009, Euroopan parlamentin ja neuvoston direktiivin 2005/32/EY täytäntöönpanemisesta loistelamppujen, joissa ei ole sisäistä virranrajoitinta, suurpainepurkauslamppujen sekä virranrajoittimien ja valaisimien, joissa voidaan käyttää tällaisia lamppuja, ekologista suunnittelua koskevien vaatimusten osalta ja Euroopan parlamentin ja neuvoston direktiivin 2000/55/EY kumoamisesta, sellaisena kuin se on muutettuna

                        Aikataulu: Asetuksen säännökset on pantava täytäntöön kolmen vuoden kuluessa tämän sopimuksen voimaantulosta.

                        -Komission asetus (EU) N:o 1194/2012, annettu 12 päivänä joulukuuta 2012, Euroopan parlamentin ja neuvoston direktiivin 2009/125/EY täytäntöönpanemisesta suunnattujen lamppujen, loistediodilamppujen ja niihin liittyvien laitteiden ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EY) N:o 244/2009, annettu 18 päivänä maaliskuuta 2009, Euroopan parlamentin ja neuvoston direktiivin 2005/32/EY täytäntöönpanemisesta ympärisäteilevien kotitalouslamppujen ekologista suunnittelua koskevien vaatimusten osalta, sellaisena kuin se on muutettuna

                        Aikataulu: Asetuksen säännökset on pantava täytäntöön kolmen vuoden kuluessa tämän sopimuksen voimaantulosta.

                        -Komission asetus (EY) N:o 859/2009, annettu 18 päivänä syyskuuta 2009, asetuksen (EY) N:o 244/2009 muuttamisesta ympärisäteilevien kotitalouslamppujen ultraviolettisäteilyä koskevien ekologisten suunnitteluvaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 347/2010, annettu 21 päivänä huhtikuuta 2010, asetuksen (EY) N:o 245/2009 muuttamisesta loistelamppujen, joissa ei ole sisäistä virranrajoitinta, suurpainepurkauslamppujen sekä virranrajoittimien ja valaisimien, joissa voidaan käyttää tällaisia lamppuja, ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EY) N:o 643/2009, annettu 22 päivänä heinäkuuta 2009, Euroopan parlamentin ja neuvoston direktiivin 2005/32/EY täytäntöönpanemisesta kotitalouksien kylmäsäilytyslaitteiden ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EY) N:o 642/2009, annettu 22 päivänä heinäkuuta 2009, Euroopan parlamentin ja neuvoston direktiivin 2005/32/EY täytäntöönpanemisesta televisioiden ekologista suunnittelua koskevien vaatimusten osalta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EU) N:o 4/2014, annettu 6 päivänä tammikuuta 2014, Euroopan parlamentin ja neuvoston direktiivin 2005/32/EY täytäntöönpanemisesta sähkömoottoreiden ekologista suunnittelua koskevien vaatimusten osalta annetun asetuksen (EY) N:o 640/2009 muuttamisesta

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EY) N:o 640/2009, annettu 22 päivänä heinäkuuta 2009, Euroopan parlamentin ja neuvoston direktiivin 2005/32/EY täytäntöönpanemisesta sähkömoottoreiden ekologista suunnittelua koskevien vaatimusten osalta + oikaisu EUVL L 46, 19.2.2011

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        -Komission asetus (EY) N:o 278/2009, annettu 6 päivänä huhtikuuta 2009, Euroopan parlamentin ja neuvoston direktiivin 2005/32/EY täytäntöönpanosta ulkoisten teholähteiden kuormittamattoman tilan sähkönkulutuksen ja aktiivitilan keskimääräisen hyötysuhteen ekologista suunnittelua koskevien vaatimusten osalta, sellaisena kuin se on muutettuna

                        Aikataulu: Asetuksen säännökset on pantava täytäntöön kolmen vuoden kuluessa tämän sopimuksen voimaantulosta.

                        -Komission asetus (EY) N:o 107/2009, annettu 4 päivänä helmikuuta 2009, Euroopan parlamentin ja neuvoston direktiivin 2005/32/EY täytäntöön panemisesta perusdigisovitinten ekologista suunnittelua koskevien vaatimusten osalta, sellaisena kuin se on muutettuna

                        Aikataulu: Asetuksen säännökset on pantava täytäntöön kolmen vuoden kuluessa tämän sopimuksen voimaantulosta.

                        -Komission asetus (EY) N:o 1275/2008, annettu 17 päivänä joulukuuta 2008, Euroopan parlamentin ja neuvoston direktiivin 2005/32/EY täytäntöönpanosta kotitalouksissa ja toimistoissa käytettävien sähkö- ja elektroniikkalaitteiden lepovirtakulutuksen ekologista suunnittelua koskevien vaatimusten osalta, sellaisena kuin se on muutettuna

                        Aikataulu: Asetuksen säännökset on pantava täytäntöön kolmen vuoden kuluessa tämän sopimuksen voimaantulosta.

                        -Neuvoston direktiivi 92/42/ETY, annettu 21 päivänä toukokuuta 1992, uusien nestemäisiä tai kaasumaisia polttoaineita käyttävien kuumavesikattiloiden hyötysuhdevaatimuksista, sellaisena kuin se on muutettuna

                        Aikataulu: Direktiivin säännökset on pantava täytäntöön kolmen vuoden kuluessa tämän sopimuksen voimaantulosta.

                        -Komission asetus (EY) N:o 643/2009, annettu 22 päivänä heinäkuuta 2009, Euroopan parlamentin ja neuvoston direktiivin 2005/32/EY täytäntöönpanemisesta kotitalouksien kylmäsäilytyslaitteiden ekologista suunnittelua koskevien vaatimusten osalta, sellaisena kuin se on muutettuna

                        Aikataulu: Asetuksen säännösten täytäntöönpanoaikataulu vahvistetaan 31 päivään joulukuuta 2021 mennessä.

                        Ydinvoima

                        Neuvoston direktiivi 2013/59/Euratom, annettu 5 päivänä joulukuuta 2013, turvallisuutta koskevien perusnormien vahvistamisesta ionisoivasta säteilystä aiheutuvilta vaaroilta suojelemiseksi ja direktiivien 89/618/Euratom, 90/641/Euratom, 96/29/Euratom, 97/43/Euratom ja 2003/122/Euratom kumoamisesta

                        Aikataulu: Direktiivin säännökset on pantava täytäntöön neljän vuoden kuluessa tämän sopimuksen voimaantulosta.

                        Neuvoston direktiivi 2006/117/Euratom, annettu 20 päivänä marraskuuta 2006, radioaktiivisen jätteen ja käytetyn ydinpolttoaineen siirtojen valvonnasta ja tarkkailusta

                        Aikataulu: Direktiivin säännökset on pantava täytäntöön kahden vuoden kuluessa tämän sopimuksen voimaantulosta.

                        Neuvoston direktiivi 2009/71/Euratom, annettu 25 päivänä kesäkuuta 2009, ydinlaitosten ydinturvallisuutta koskevan yhteisön kehyksen perustamisesta

                        Aikataulu: Direktiivin säännökset on pantava täytäntöön kolmen vuoden kuluessa tämän sopimuksen voimaantulosta.

                        Neuvoston direktiivi 2014/87/Euratom, annettu 8 päivänä heinäkuuta 2014, ydinlaitosten ydinturvallisuutta koskevan yhteisön kehyksen perustamisesta annetun direktiivin 2009/71/Euratom muuttamisesta

                        Aikataulu: Direktiivin säännökset on pantava täytäntöön kolmen vuoden kuluessa tämän sopimuksen voimaantulosta.

                        Neuvoston direktiivi 2011/70/Euratom, annettu 19 päivänä heinäkuuta 2011, yhteisön kehyksen perustamisesta käytetyn ydinpolttoaineen ja radioaktiivisen jätteen vastuullista ja turvallista huoltoa varten

                        Aikataulu: Direktiivin säännökset on pantava täytäntöön kolmen vuoden kuluessa tämän sopimuksen voimaantulosta.


               EUROOPAN KOMISSIO
            Bryssel 27.5.2019
            COM(2019) 239 final
            2019/0114(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen(Budjettikohta 02 03 01 Sisämarkkinat ja budjettikohta 02 03 04 Sisämarkkinoiden hallintovälineet)
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen ja lisäksi mahdollistettava ETA:n EFTA-valtioiden osallistuminen ETA:n kannalta merkityksellisiin EU:n toimiin ja ohjelmiin.

               Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tämä on tarpeen, jotta ETA:n EFTA-valtiot voivat osallistua Euroopan unionin yleisen talousarvion budjettikohdista rahoitettaviin unionin ohjelmiin ja toimiin. Tässä tapauksessa muuttamisen tarkoituksena on antaa ETA:n EFTA-valtioille (Norja, Islanti ja Liechtenstein) mahdollisuus osallistua unionin toimiin, jotka liittyvät varainhoitovuodeksi 2019 laadittuun Euroopan unionin yleiseen talousarvioon sisältyviin budjettikohtiin 02 03 01 ”Sisämarkkinat” ja 02 03 04 ”Sisämarkkinoiden hallintovälineet”.

               •Yhdenmukaisuus muiden alaa koskevien politiikkojen säännösten kanssa

               Liitteenä oleva sekakomitean päätösluonnos noudattaa täysin ETA-sopimuksen tavoitetta edistää sopimuspuolten välisten kaupallisten ja taloudellisten suhteiden jatkuvaa ja tasapainoista vahvistumista yhdenvertaisten kilpailun edellytysten pohjalta sekä samojen sääntöjen noudattamista yhdenmukaisen Euroopan talousalueen luomiseksi.

               •Yhdenmukaisuus unionin muiden politiikkojen kanssa

               Sekakomitean päätös on myös yhdenmukainen unionin muiden politiikkojen kanssa, erityisesti koska sen tavoitteena on suojata EU:n sisämarkkinoiden yhtenäisyyttä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Ehdotus perustuu SEUT-sopimuksen 114 artiklaan ja 218 artiklan 9 kohtaan. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  1
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

               Ehdotus on toissijaisuusperiaatteen mukainen seuraavasta syystä:

               Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on varmistaa sisämarkkinoiden yhtenäisyys, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti ehdotuksessa ei ylitetä sitä, mikä on tarpeen sen tavoitteen saavuttamiseksi eli sisämarkkinoiden yhtenäisyyden varmistamiseksi.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Ei sovelleta.

               4.TALOUSARVIOVAIKUTUKSET

                  ETA:n EFTA-valtiot osallistuvat budjettikohtien 02 03 01 ”Sisämarkkinat” ja 02 03 04 ”Sisämarkkinoiden hallintovälineet” rahoittamiseen. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               5.LISÄTIEDOT

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. ETA-sopimuksen pöytäkirjan 32 mukaisesti ETA:n EFTA-valtiot maksavat rahoitusosuutensa vuosittain viimeistään 31. elokuuta sen jälkeen, kun Euroopan komissio on vahvistanut rahoituspyynnön ja toimittanut sen ETA:n EFTA-valtioille viimeistään 15. elokuuta.

               Sen vuoksi sekakomitean päätösluonnosta sovelletaan takautuvasti tammikuusta lähtien, jotta voitaisiin kattaa tammikuun ja elokuun välinen ajanjakso. ETA-sopimuksessa määrätty yhteistyön jatkuvuus varmistetaan tällä tavoin koko kalenterivuoden ajaksi.

                  Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se noudattaa luottamuksensuojan periaatetta.

               2019/0114 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

                  (Budjettikohta 02 03 01 Sisämarkkinat ja budjettikohta 02 03 04 Sisämarkkinoiden hallintovälineet)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, jäljempänä ’pöytäkirja 31’.

               (3)ETA-sopimuksen pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)On aiheellista jatkaa ETA-sopimuksen sopimuspuolten välistä yhteistyötä, jota ne tekevät Euroopan unionin yleisestä talousarviosta rahoitettavissa unionin toimissa, jotka koskevat tavaroiden ja palvelujen sisämarkkinoiden toimintaa ja kehittämistä.

               (5)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2019.

               (6)Unionin kannan ETA:n sekakomiteassa olisi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVL L 305, 30.11.1994, s. 6–8.

                     (2)

                        EYVL L 305, 30.11.1994, s. 6.

                     (3)

                        EYVL L 1, 3.1.1994, s. 3.

    ---documentbreak---

               EUROOPAN KOMISSIO
            Bryssel 27.5.2019
            COM(2019) 239 final
            LIITE
            asiakirjaan
            Ehdotus NEUVOSTON PÄÄTÖKSEKSI
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen(Budjettikohta 02 03 01 Sisämarkkinat ja budjettikohta 02 03 04 Sisämarkkinoiden hallintovälineet)

               LIITE

               ETA:N SEKAKOMITEAN PÄÄTÖS

               N:o […],

               annettu […],

               yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               On aiheellista jatkaa ETA-sopimuksen sopimuspuolten yhteistyötä, jota ne tekevät unionin yleisestä talousarviosta rahoitettavissa unionin toimissa, jotka koskevat tavaroiden ja palvelujen sisämarkkinoiden toimintaa ja kehittämistä sekä sisämarkkinoiden hallintovälineitä.

               Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2019,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan ETA-sopimuksen pöytäkirjassa 31 olevan 7 artiklan 12 ja 14 kohdassa ilmaisu ”ja 2018” ilmaisulla ”, 2018 ja 2019”.

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty
                  1**.

               Sitä sovelletaan 1 päivästä tammikuuta 2019.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […] kuuta […].

                  ETA:n sekakomitean puolesta

                  Puheenjohtaja

                  […]

                  ETA:n sekakomitean
                  sihteerit

                  […]

                     (1)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


               EUROOPAN KOMISSIO
            Bryssel 27.5.2019
            COM(2019) 238 final
            2019/0113(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen(Budjettikohta 04 03 01 03 – Sosiaaliturva)
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen ja lisäksi mahdollistettava ETA:n EFTA-valtioiden osallistuminen ETA:n kannalta merkityksellisiin EU:n toimiin ja ohjelmiin.

                  Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tämä on tarpeen, jotta ETA:n EFTA-valtiot voivat osallistua Euroopan unionin yleisen talousarvion budjettikohdista rahoitettaviin unionin ohjelmiin ja toimiin. Tässä tapauksessa muuttamisen tarkoituksena on antaa ETA:n EFTA-valtioille (Norja, Islanti ja Liechtenstein) mahdollisuus osallistua unionin toimiin, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi ja sisältyvät budjettikohtaan 04 03 01 03. Kyseiset toimet on otettu varainhoitovuodeksi 2019 laadittuun Euroopan unionin yleiseen talousarvioon.

               •Yhdenmukaisuus muiden alaa koskevien politiikkojen säännösten kanssa

                  Liitteenä oleva sekakomitean päätösluonnos noudattaa täysin ETA-sopimuksen tavoitetta edistää sopimuspuolten välisten kaupallisten ja taloudellisten suhteiden jatkuvaa ja tasapainoista vahvistumista yhdenvertaisten kilpailun edellytysten pohjalta sekä samojen sääntöjen noudattamista yhdenmukaisen Euroopan talousalueen luomiseksi.

               •Yhdenmukaisuus unionin muiden politiikkojen kanssa

                  Sekakomitean päätös on myös yhdenmukainen unionin muiden politiikkojen kanssa, erityisesti koska sen tavoitteena on suojata EU:n sisämarkkinoiden yhtenäisyyttä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Ehdotus perustuu 46 ja 48 artiklaan sekä 218 artiklan 9 kohtaan. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                     1
                   1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

                  Ehdotus on toissijaisuusperiaatteen mukainen seuraavasta syystä:

                  Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on varmistaa sisämarkkinoiden yhtenäisyys, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen sen tavoitteiden saavuttamiseksi.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

                  Ei sovelleta.

               4.TALOUSARVIOVAIKUTUKSET

                  ETA:n EFTA-valtiot osoittavat rahoitusosuuden budjettikohtaan 04 03 01 03 ”Työntekijöiden vapaa liikkuvuus, sosiaaliturvajärjestelmien yhteensovittaminen ja toimenpiteet siirtolaisten, myös kolmansista maista tulevien siirtolaisten, hyväksi”. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               5.LISÄTIEDOT

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. ETA-sopimuksen pöytäkirjan 32 mukaisesti ETA:n EFTA-valtiot maksavat rahoitusosuutensa vuosittain viimeistään 31. elokuuta sen jälkeen, kun Euroopan komissio on vahvistanut rahoituspyynnön ja toimittanut sen ETA:n EFTA-valtioille viimeistään 15. elokuuta.

               Sen vuoksi sekakomitean päätösluonnosta sovelletaan takautuvasti tammikuusta lähtien, jotta voitaisiin kattaa tammikuun ja elokuun välinen ajanjakso. ETA-sopimuksessa määrätty yhteistyön jatkuvuus varmistetaan tällä tavoin koko kalenterivuoden ajaksi.

                  Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se noudattaa luottamuksensuojan periaatetta.

               2019/0113 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

                  (Budjettikohta 04 03 01 03 – Sosiaaliturva)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 46 ja 48 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)ETA-sopimuksen pöytäkirjaan 31 sisältyy erityismääräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)On aiheellista jatkaa ETA-sopimuksen sopimuspuolten välistä yhteistyötä Euroopan unionin yleisestä talousarviosta rahoitettavissa unionin toimissa, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi.

               (5)ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin jatkaa 31 päivän joulukuuta 2017 jälkeen.

               (6)Unionin kannan ETA:n sekakomiteassa olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVL L 305, 30.11.1994, s. 6–8.

                     (2)

                        EYVL L 305, 30.11.1994, s. 6.

                     (3)

                        EYVL L 1, 3.1.1994, s. 3.

    ---documentbreak---

               EUROOPAN KOMISSIO
            Bryssel 27.5.2019
            COM(2019) 238 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen(Budjettikohta 04 03 01 03 – Sosiaaliturva)

               LIITE

               ETA:N SEKAKOMITEAN PÄÄTÖS
                  N:o […],

               annettu […],

               yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               (1)On aiheellista jatkaa ETA-sopimuksen sopimuspuolten yhteistyötä unionin yleisestä talousarviosta rahoitettavissa unionin toimissa, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi.

               (2)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2019,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan ETA-sopimuksen pöytäkirjassa 31 olevan 5 artiklan 5 ja 13 kohdassa ilmaisu ”ja 2018” ilmaisulla ”, 2018 ja 2019”.

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty
                  1**.

               Sitä sovelletaan 1 päivästä tammikuuta 2019.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean
                  sihteerit

                     (1)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]